19/01/2015 | Administración LocalMunicipal
Ferrol
Urbanismo
Notificación a Luz Divina Lamas García, expediente OE 13/14, Río Lambre 6-8

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 20.11.2014 que resolve o expediente de orde de execución OE 13/14, xa que se intentou a notificación e non se puido realizar, procédese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. De conformidade co artigo 61 da Lei 30/1992 publícase un estrato da resolución do 20.11.2014 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Ordenar a Edwin Javier Lenuta Mihaela Cissokho Casades, a don Francisco J. Pérez Cunha e don Eduardo Pérez Cunha, propietarios do inmoble sito na rúa Río Lambre 6-8, que no prazo de 10 días deberá de presentar a comunicación previa das obras para realizar as actuacións necesarias para os efectos de restablecer a seguridade, salubridade e ornato do inmoble obxecto do presente expediente, e consistentes no seguinte: — Arranxo das armaduras que presentan ferruxe do elemento lateral de formigón sito no cuarto andar do inmoble. — Limpeza da fachada Prazo para a execución das obras: 10 días dende que a comunicación previa produza efectos, é dicir, aos 15 días da súa presentación). SEGUNDO.- Apercibir aos interesados que de non cumprimentar a orde descrita no parágrafo anterior, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. TERCEIRO.- Solicitar ao Rexistro da Propiedade a práctica da anotación marxinal da resolución do presente expediente OE 13/14 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. CUARTO.- Comunícaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar”. Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, 8 de xaneiro de 2015 O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez